钦定古今图书集成/理学汇编/经籍典/第144卷
## 钦定古今图书集成/理学汇编/经籍典/第144卷

| 钦定古今图书集成 理学汇编 第一百四十四卷 |

| |

钦定古今图书集成理学汇编经籍典

第一百四十四卷目录

诗经部汇考十二

明薛应旗方山诗说〈王梦得序〉

陈言诗疑〈自序〉

陈言诗序传〈自序〉

劳堪诗林伐柯〈谢东山序〉

袁仁毛诗或问〈自序〉

陈第毛诗古音考〈自序　焦竑序〉

朱谋㙔诗故〈自序　黄汝亨序〉

薛志学毛诗传旨一贯〈何三畏序〉

冯复京六家诗名物疏〈叶向高序〉

吴雨毛诗鸟兽草木疏〈曹学佺序〉

黄汝谔毛诗微言〈自序〉

瞿九思诗经以俟录〈自序〉

姚舜牧诗经疑问〈自序〉

林兆珂毛诗多识篇〈方承章序〉

汪应蛟学诗略〈自序〉

吴炯诗经质疑〈自序〉

张彩诗原〈陈此心序〉

徐必达南州诗说〈自序〉

顾起元尔雅堂诗说〈自序〉

钱天锡诗牖〈自序〉

何楷毛诗世本古义〈自序　范景文序　曹学佺序〉

张次仲待轩诗记〈自序　孙治序〉

孙承泽诗经朱传翼〈自序〉

高承埏五十家诗义裁中〈自序〉

万时华诗经偶笺〈自序〉

张星茂诗采〈潘晋台序〉

胡绍曾诗经胡传〈自序〉

经籍典第一百四十四卷

### 宋明薛应旗方山诗说八卷

### 【按王梦得序】我师方山公五经罔不淹贯而尤长于诗以幼时所录诗说锓诸梓始经义理以求其趋参之古今以博其趣察之性情以正其意订之得失以

协其中。真可辅翼乎《经》而并行者。学者当自得之。
〈嘉靖癸卯序〉

### 陈言诗疑 卷

### 【按言自序】诗也者正变存乎感哀乐存乎音美剌劝戒存乎意升降理乱存乎时得其意故时可见也得其感故音可审也得其音故政可知也于是乎诗次

可序也，则序之可也。序之也者，以序乎先王之时世
也。观乎其世而乐有恍焉者矣，是故序诗也。《诗小序》
之作，或以为孔子，或以为子夏，或以为子夏、毛公合
作，或以为国史，或以为卫宏润色之。润色者，润色乎
孔子、子夏、毛公者也。孔子、子夏、毛公，其去《诗》尚近，必
耳目有逮焉者，而以数千载之后臆而破之，岂不远
哉！是故《序》有原乎《诗》之意，而《诗》无证乎《序》之辞者，朱
子以为非，而我疑其是也，故命其编曰《诗疑》。

### 陈言诗序传 卷

### 【按言自序】先王之诗孔子得宋大夫之七篇曰商颂继之者周也周宗文王故次二南文王未王二南未雅也武王成之故次武王之颂成王治定功成制礼

作乐而备矣，故次之《正雅》。成王有疑于周公未纯也，
故次《豳》之《变风》。承成王者，康王、昭王也，故次二王之
《颂》。二王之后，有宣王之兴，幽、厉之衰，故次幽、宣、厉王
之《变雅》。观其所变，而诗之情见矣。幽王弑，平王东而
不复《雅》，故次《王风》。平王而下无诗矣，于是有诸侯之
诗。鲁，宗国也而无《风》，故次《鲁颂》。康叔者，武王之子也，
故次《邶》《鄘》、卫唐叔者，成王之弟也，故次唐；以其厉王
之后，故次郑。异姓而大功者，太公、毕公也，故次齐。次
魏秦，诸侯而狄者也，故次秦。国小而极乱，乱极必治，
君子有未济之思，故次之，以陈、桧、曹终焉。

### 劳堪诗林伐柯四卷

### 【按谢东山序】诗林伐柯者道亭劳先生所为说诗者也先生按潼川暇出以示东山由是读之卒业先生于三百篇既合而统论之又析而详言之大而一说

之长小，而一诂之善取之也明。学《诗》者读之，不犹《伐
柯》者，其则不远矣乎！虽然，所谓则者，不在《书》而在人，
不在人而在我。圣门说《诗》曰：“思无邪”，曰：“温柔敦厚，《诗》
之教也。”此学《诗》之则也。先生在蜀，其教人也，德行以
为本，笃实以为文，行之以敬敷在宽，出之以色笑匪
怒。其校士也，喜怒不形，好恶不作，觊觎莫得而幸，毁

于先生所以为身教者近取则焉。不然，苟徒读先生
之书，固非先生之志矣。〈隆庆庚午序〉

### 袁仁毛诗或问二卷

### 【按仁自序】朱元晦于诗尽去孔门序说而以意自为之解盲人摸象岂不揣其一端然而去象远矣余读诗不废序说亦不纯主序说会之以神逆之以志反

之性，情之微，窥之美，刺之表，其求之而未得也，若鱼
钩。及矍然有得也，不知我之为古人，古人之为我
也，举其所服膺者，设为《或问》以发之焉。

### 陈第毛诗古音考 卷

### 【按第自序】夫诗以声教也取其可歌可咏可长言嗟叹至手舞足蹈而不自知以感竦其兴观群怨事父事君之心且将从容以䌷绎夫鸟兽草木之名义斯

“其所以为诗也。若其意深长而其韵不谐，则文而已
矣。”故士人篇章，必有音节，田野俚曲亦各谐声，岂以
古人之诗而独无韵乎？盖时有古今，地有南北，字有
更革，音有转移，亦势所必至。故以今之音，读古之作，
不免乖刺而不入，于是悉委之，岂其然哉？愚少受
诗家庭，窃常留心于此。晚年独居海上，惟取三百篇
日夕读之，虽不能手舞足蹈，契古人之意，然可欣、可
喜、可戚、可悲之怀，一于读诗泄之。又惧子侄之学诗
不知古音也，于是稍为考据，列本证、旁证两条。本证
者，诗自相证也；旁证者，采之他书也。二者俱无，则宛
转以审其音，参错以谐其韵，无非欲便于歌咏，可长
言、可嗟叹而已矣。盖为今之诗，古韵可不用也；读古
之诗，《古韵》可不察乎？嗟夫！古今一意，古今一声，以吾
之意而逆古人之意，其理不远也。患在是今非古，执
字泥音，则支离日甚，孔子所删，几于不可读矣。愚也
闻见寡陋，考究未详，姑藉之以请正明达君子。

### 【按焦竑序】诗必有韵夫人而知之乃以今韵读古诗有不合辄归之于习而不察所从来久矣吴才老杨用修著书始一及之犹未断然尽以为古韵也余

少读书，每深疑之。迨见卷轴寖多，彼此互证，因知古
韵自与今异，而以为叶者谬耳。故《笔乘》中间论及此，
不谓季立俯与余同也。甲辰岁，季立过余曰：“子言古
诗无叶音，千载笃论，如人之难信何？”遂作《古音考》一
书，取诗之同韵者胪列之为本证，又取《老》《易》《太元》《骚
赋》《参同》《急就》《古诗謟》之类胪列之为旁韵。会读者不
“待其毕，将哑然失笑之不暇，而古意可明也。”噫！季立
之用心，可谓勤矣。韵之于经，所关若浅。然古韵不明，
至使诗不可读，诗不可读，而“正得失、动天地、感鬼神”
之教或几于废，此不可谓之细事也。乃寥寥千古，至
季立始有归一之论，而其功可胜道哉！世有通经学
古之士，必以此为津筏，而简陋自安者，乃至以“好异”
目君，则不学之过矣。